ລັດຖະບານລີບີ ຫ້າມຊາວ ປາແລດສຕິນ, ຊີຣີ ແລະ ຊູດັງ ເຂົ້າເມືອງ
(ພາບປະກອບ: middleeastmonitor.com)
ທ່ານລັດຖະມົນຕີວ່າການກະຊວງພາຍໃນລີບີ Omar al Sanki ໃຫ້ຮູ້ວ່າ, ລັດຖະບານທາງການຂອງປະເທດນີ້ ໄດ້ປະກາດຄຳສັ່ງຫ້າມບໍ່ໃຫ້ຊາວປາແລດສຕິນ, ຊີຣີ ແລະ ຊູດັງ ເຂົ້າເມືອງ ຍ້ອນອຳນາດການປົກຄອງຂອງເຂົາເຈົ້າທຳລາຍຄວາມສະຫງົບຂອງລີບີ. ທ່ານລັດຖະມົນຕີວ່າການ Sanki ໃຫ້ຮູ້ວ່າ, ຄຳສັ່ງຫ້າມດັ່ງກ່າວໄດ້ຮັບການປະກາດພາຍຫຼັງບັນດາອົງການສືບລາຊະການລັບ ແລະ ຕຳຫຼວດລີບີ ໃຫ້ຂໍ້ສັງເຫດວ່າ ບາງປະເທດອາຣັບ ກ່ຽວຂ້ອງເຖິງການທຳລາຍສະຖຽນລະພາບ ແລະ ອະທິປະໄຕຂອງລີບີ. ແຕ່ວ່າ, ລັດຖະບານຂອງນາຍົກລັດຖະມົນຕີ Abdullah al Thinni ພຽງແຕ່ສາມາດປະຕິບັດໄດ້ຄຳສັ່ງຫ້າມບິນຢູ່ 2 ສະໜາມບິນ Tobruk ແລະ Labraq ທາງທິດຕາເວັນອອກ ກໍ່ຄືຢູ່ດ່ານຊາຍແດນທາງບົກຕິດກັບອີຍີບ ຍ້ອນປະຈຸບັນ, ລັດຖະບານພຽງມີສິດບໍລິຫານລັດໜຶ່ງຢູ່ທາງທິດຕາເວັນອອກເທົ່ານັ້ນ.
(ແຫຼ່ງຄັດຈາກ VOV)